Hvítanes is neadlich fo da Haptstod am Ostgstod fo Streymoy an da kloan Bucht Gjógvin (Klomm) gleng. A Stross fiad fo da Haptstross duachn Uat und head bei da Akkersvík (Onkabucht) af. Da owane, neichane Uatstei nennd si Uppi á Bygd (Owaduaf) und da untane, ejtane Nidri á Bygd (Untaduaf). A kloana Boch rinnd zwischnduachi. S Duaf is desweng so kloa, wei d Flech fost nua s bebaude Gebiet umfossd. Ois umma ghead z Hoyvík.